CELEX: 
Language: el
Date: 2019-07-02 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ σχετικά με τις ομοιόμορφες συνθήκες για την εναρμονισμένη εφαρμογή των εδαφικών τυπολογιών σύμφωνα με τον κανονισμό (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 2.7.2019
            
            
               σχετικά με τις ομοιόμορφες συνθήκες για την εναρμονισμένη εφαρμογή των εδαφικών τυπολογιών σύμφωνα με τον κανονισμό (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου 
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τη θέσπιση μιας κοινής ονοματολογίας των εδαφικών στατιστικών μονάδων (NUTS)
                  1
               , και ιδίως το άρθρο 4β παράγραφος 5,
            
            
               Εκτιμώντας τα ακόλουθα:
            
            
               (1)Ο κανονισμός (ΕΚ) αριθ. 1059/2003 αποτελεί το νομικό πλαίσιο για την περιφερειακή ταξινόμηση της Ένωσης, ώστε να καθίσταται δυνατή η συλλογή, η κατάρτιση και η διάδοση εναρμονισμένων περιφερειακών στατιστικών.
            
            
               (2)Το άρθρο 4β του κανονισμού (ΕΚ) αριθ. 1059/2003 εξουσιοδοτεί την Επιτροπή να θεσπίζει, σε επίπεδο Ένωσης, ομοιόμορφες συνθήκες για την εναρμονισμένη εφαρμογή των εδαφικών τυπολογιών που αναφέρονται στο εν λόγω άρθρο. 
            
            
               (3)Οι εν λόγω συνθήκες θα πρέπει να περιγράφουν τη μέθοδο απόδοσης των τυπολογιών στις επιμέρους τοπικές διοικητικές μονάδες (LAU) και στις περιφέρειες του επιπέδου NUTS 3 (ονοματολογία των εδαφικών στατιστικών μονάδων). 
            
            
               (4)Κατά την εφαρμογή των ομοιόμορφων συνθηκών είναι σημαντικό να συνεκτιμηθούν οι γεωγραφικές, κοινωνικοοικονομικές, ιστορικές, πολιτισμικές και περιβαλλοντικές περιστάσεις.
            
            
               (5)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Οι ομοιόμορφες συνθήκες για την εναρμονισμένη εφαρμογή της τυπολογίας βάσει καννάβων και των τυπολογιών επιπέδουLAU και NUTS 3 είναι αυτές που ορίζονται στο παράρτημα.
            
            
               Άρθρο 2
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
         
         
            
               Βρυξέλλες, 2.7.2019
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        ΕΕ L 154 της 21.6.2003, σ. 1.
               
            
      
    ---documentbreak--- 
      
         
         
            
               ΠΑΡΑΡΤΗΜΑ 
            
            
            
               1.Οι ομοιόμορφες συνθήκες για την εναρμονισμένη εφαρμογή της τυπολογίας βάσει καννάβων είναι οι ακόλουθες:
            
            
                     
                        Στοιχείο όπως ορίζεται στον κανονισμό (ΕΚ) αριθ.1059/2003
                     
                  
                  
                     
                        Ετικέτες
                     
                  
                  
                     
                        Συνθήκες
                     
                  
               
                     
                        Τυπολογία βάσει καννάβων 
                     
                  
                  
                     
                        «Αγροτικά φατνία καννάβου» ή
                     
                     
                        «Φατνία καννάβου χαμηλής πυκνότητας»
                     
                  
                  
                     
                        Φατνία καννάβου 1km² με πυκνότητα κάτω των 300 κατοίκων/km² και άλλα φατνία εκτός των αστικών συμπλεγμάτων.
                     
                  
               
                     
                  
                  
                     
                        «Αστικά συμπλέγματα» ή «Συμπλέγματα μέσης πυκνότητας»
                     
                  
                  
                     
                  
                  
                     
                        Συνορεύοντα (και διαγώνια) φατνία καννάβου 1km² με πυκνότητα τουλάχιστον 300 κατοίκων/km², και τουλάχιστον 5 000 κατοίκους στο σύμπλεγμα.
                     
                  
               
                     
                  
                  
                     
                  
                  
                     
                        «Αστικά κέντρα» ή «Συμπλέγματα υψηλής πυκνότητας»
                     
                  
                  
                     
                        Συνορεύοντα (και διαγώνια) φατνία καννάβου 1km² εντός του «αστικού συμπλέγματος» με πυκνότητα τουλάχιστον 1 500 κατοίκων/km² και τουλάχιστον 50 000 κατοίκους στο σύμπλεγμα μετά τη συμπλήρωση των κενών. 
                     
                  
               
               2.Οι ομοιόμορφες συνθήκες για την εναρμονισμένη εφαρμογή των τυπολογιών επιπέδου LAU είναι οι ακόλουθες:
            
            
                     
                        Στοιχείο όπως ορίζεται στον κανονισμό (ΕΚ) αριθ.1059/2003
                     
                  
                  
                     
                        Ετικέτες
                     
                  
                  
                     
                        Συνθήκες
                     
                  
               
                     
                     
                     
                     
                        Βαθμός αστικοποίησης (DEGURBA)
                     
                  
                  
                     
                        «Αστικές περιοχές»
                     
                  
                  
                     
                        «Πόλεις» ή «Πυκνοκατοικημένες περιοχές»
                     
                  
                  
                     
                        Εδαφικές μονάδες επιπέδου LAU στις οποίες τουλάχιστον το 50 % του πληθυσμού ζει σε αστικά κέντρα.
                     
                  
               
                     
                  
                  
                     
                  
                  
                     
                        «Κωμοπόλεις και προάστια» ή «Περιοχές ενδιάμεσης πυκνότητας»
                     
                  
                  
                     
                        Εδαφικές μονάδες επιπέδου LAU στις οποίες κάτω από το 50% του πληθυσμού ζει σε αγροτικά φατνία καννάβου και κάτω από το 50% ζει σε αστικά κέντρα.
                     
                     
                  
               
                     
                  
                  
                     
                        «Αγροτικές περιοχές» ή
                     
                     
                        «Αραιοκατοικημένες περιοχές»
                     
                  
                  
                     
                        Εδαφικές μονάδες επιπέδου LAU στις οποίες τουλάχιστον το 50 % του πληθυσμού ζει σε αγροτικά φατνία καννάβου.
                     
                  
               
                     
                        Λειτουργικές αστικές περιοχές
                     
                  
                  
                     
                        «Λειτουργικές αστικές περιοχές»
                     
                  
                  
                     
                        «Πόλεις»
                     
                  
                  
                     
                        Εδαφικές μονάδες επιπέδου LAU που ορίζονται ως «Πόλεις» ή «Πυκνοκατοικημένες περιοχές»
                     
                  
               
                     
                  
                  
                     
                  
                  
                     
                        «Ζώνες μετακίνησης»
                     
                  
                  
                     
                        Εδαφικές μονάδες επιπέδου LAU από τις οποίες τουλάχιστον το 15 % του απασχολούμενου πληθυσμού μετακινείται για λόγους εργασίας στην πόλη, όπου συμπεριλαμβάνονται και εξαιρούνται θύλακες. 
                     
                  
               
                     
                        Παράκτιες περιοχές
                     
                  
                  
                     
                        «Παράκτιες περιοχές»
                     
                  
                  
                     
                        Εδαφικές μονάδες επιπέδου LAU που συνορεύουν με τη θάλασσα ή τουλάχιστον το 50 % της επιφάνειάς τους βρίσκεται σε απόσταση εντός 10 χλμ. από τη θάλασσα. Προστίθενται θύλακες (μη παράκτιες εδαφικές μονάδες επιπέδου LAU που περιβάλλονται από γειτονικές παράκτιες εδαφικές μονάδες επιπέδου LAU).
                     
                  
               
                     
                  
                  
                     
                        «Μη παράκτιες περιοχές» 
                     
                  
                  
                     
                        Εδαφικές μονάδες επιπέδου LAU που δεν είναι «παράκτιες περιοχές», δηλαδή που δεν συνορεύουν με τη θάλασσα και κάτω από το 50 % της επιφάνειάς τους βρίσκεται σε απόσταση εντός 10 χλμ. από τη θάλασσα.
                     
                  
               
               3.Οι ομοιόμορφες συνθήκες για την εναρμονισμένη εφαρμογή των τυπολογιών επιπέδου NUTS 3 είναι οι ακόλουθες:
            
            
                     
                        Στοιχείο όπως ορίζεται στον κανονισμό (ΕΚ) αριθ.1059/2003
                     
                  
                  
                     
                        Ετικέτες
                     
                  
                  
                     
                        Συνθήκες
                     
                  
               
                     
                     
                     
                     
                        Τυπολογία αστικών-αγροτικών περιοχών
                     
                  
                  
                     
                        «Κατ’ εξοχήν αστικές περιφέρειες»
                     
                  
                  
                     
                        Περιφέρειες επιπέδου NUTS 3 στις οποίες τουλάχιστον το 80 % του πληθυσμού ζει σε αστικά συμπλέγματα.
                     
                  
               
                     
                  
                  
                     
                        «Ενδιάμεσες περιφέρειες»
                     
                  
                  
                     
                        Περιφέρειες επιπέδου NUTS 3 στις οποίες πάνω από το 50 % αλλά κάτω από το 80 % του πληθυσμού ζει σε αστικά συμπλέγματα.
                     
                  
               
                     
                  
                  
                     
                        «Κατ’ εξοχήν αγροτικές περιφέρειες»
                     
                  
                  
                     
                        Περιφέρειες επιπέδου NUTS 3 στις οποίες τουλάχιστον το 50 % του πληθυσμού ζει σε αγροτικά φατνία καννάβου.
                     
                  
               
                     
                     
                     
                        Τυπολογία μητροπολιτικών περιοχών
                     
                  
                  
                     
                        «Μητροπολιτικές περιφέρειες»
                     
                  
                  
                     
                        Μία περιφέρεια επιπέδου NUTS 3 ή ένα σύνολο περιφερειών επιπέδου NUTS 3 όπου τουλάχιστον το 50 % του πληθυσμού ζει σε λειτουργικές αστικές περιοχές με τουλάχιστον 250 000 κατοίκους.
                     
                  
               
                     
                  
                  
                     
                        «Μη μητροπολιτικές περιφέρειες»
                     
                  
                  
                     
                        Περιφέρειες επιπέδου NUTS 3 που δεν είναι «μητροπολιτικές περιφέρειες».
                     
                  
               
                     
                     
                     
                     
                        Τυπολογία παράκτιων περιοχών
                     
                  
                  
                     
                        «Παράκτιες περιφέρειες»
                     
                  
                  
                     
                        Περιφέρειες επιπέδου NUTS 3 που συνορεύουν με τη θάλασσα, ή που το 50 % του πληθυσμού ζει σε απόσταση εντός 50 χλμ. από την ακτογραμμή, καθώς επίσης και περιφέρειες επιπέδου NUTS 3 στο Αμβούργο (Γερμανία).
                     
                  
               
                     
                  
                  
                     
                        «Μη παράκτιες περιφέρειες»
                     
                  
                  
                     
                        Περιφέρειες επιπέδου NUTS 3 που δεν είναι «παράκτιες περιφέρειες».